lv lv lv es lv en eo nl fi lv lv lv lv en lv lv lv lv lv lv lv lv lv en fr lv lv lv lv lv lv lv lv lv lv lv lv en en vo lv lv lv lv lv lv lv lv
Aicina ziedot “Grāmatu startam” | Latvijas Nacionālās bibliotēkas atbalsta biedrība
Iemūžini savu vārdu Gaismas pilī
Marinas Kosteņeckas atmiņu krājums "Mans XX gadsimts" un braucieni uz Latvijas bibliotēkām
"Nākotnei izlasāmi. Latvijas Nacionālā bibliotēka", "The Castle of Light. National Library of latvia"
Bibliotēkas, kas palīdzēja izaugt Latvijai
Gaismas pils un Gaismas tīkls
Latvijas mazās gaismas pilis
Septiņas Eiropas Gaismas pilis
Sirsniņa prasa, lai bērniņš lasa
Aicina ziedot “Grāmatu startam”
Bērnu lasīšanas veicināšanas programmai Grāmatu starts iespējams ziedot labdarības portālā www.ziedot.lv.
Grāmatu starts ir pirmā tikšanās ar bibliotēku 3–4 gadus veciem bērniem un viņu ģimenēm. Lasīšanas programmu izveidojis Latvijas Nacionālās bibliotēkas (LNB) Bērnu literatūras centrs, to īsteno LNB Atbalsta biedrība un Latvijas bibliotēkas. Kopš 2014. gada Grāmatu starts notiek, pateicoties LNB Atbalsta biedrības ziedotājiem, bibliotēku iniciatīvai un pašvaldību atbalstam.
Grāmatas ir neaizstājamas, lai izaugtu gudra, zinātkāra un veiksmīga Latvijas nākamā paaudze! Bibliotēkas ir lieliskas vietas, kas iedvesmo lasīt un palīdz izaugt grāmatu draugiem. Grāmatu starts uzrunā 3–4 gadus vecus mazuļus un viņu vecākus, rada interesi par grāmatām un lasīšanu, aizraujošās nodarbībās iepazīstina ģimenes ar bibliotēku kā bērniem interesantu, radošu un attīstošu vidi. Projekta mērķis ir gudri nākotnes lasītāji un lai grāmatas būtu pieejamas ikvienam bērnam, neatkarīgi no ģimenes sociālās un finansiālās situācijas.
Pateicoties ziedojumiem, bibliotēkas apmeklējuma laikā katram mazajam lasītājam tiek dāvināts Grāmatu starta komplekts – bilžu lasāmgrāmatiņa, mugursomiņa, mīļlietiņa un izzinoša brošūra vecākiem. Tas atgādina par bibliotēku, motivē tajā atgriezties un turpināt lasīt. Lielākā daļa projektā iesaistīto bibliotēku Grāmatu starta ietvaros organizē regulāras izglītojošas un radošas nodarbības – Pūčulēnu skolu.
Ziedot Grāmatu startam portālā www.ziedot.lv varēs līdz šī gada jūnijam vai brīdim, kad būs saziedoti 4000 EUR.  Labdarības portālā Grāmatu startu meklē pie projekta Cilvēkos ir spēks.
Jūsu atbalsts palīdzēs stiprināt lasīšanas tradīciju ģimenēs un vairos bērnos lasītprieku un lasītprasmi.
Mūsu draugi un sadarbības partneri
Latvijas Nacionālās bibliotēkas Atbalsta biedrība
Mūkusalas iela 3, Rīga, LV-1048
Copyright © 2020 Latvijas Nacionālās bibliotēkas atbalsta biedrība
Informācijas pārpublicēšana iespējama tikai ar rakstisku atļauju